stanford-oval/wikipedia huggingface dataset:
טופיה מרדסית

| טופיה מרדסית |
| --- | --- |
 
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: חדפי עצים
משפחה:: טופיים
סוג:: טופיה מרדסית
מין:: טופיה מרדסית
שם מדעי
 Anathana ellioti ‏וטרהאוס, 1850
תחום תפוצה


איור של הטופיה המדרסית
טופיה מרדסית או טופיה הודית (שם מדעי: Anathana ellioti) היא יונק קטן ממשפחת הטופיים שבסדרת חדפי עצים, החי ביערות וגבעות במרכז דרום הודו. טופיה זו היא היחידה בסוגה ומזכירה סנאי קטן או חדף שעיר המטפס על עצים. היא קרויה ע"ש העיר מדרס (היום צ'נאי) שבהודו.
אורכה של הטופיה 16-18.5 ס"מ והיא בעלת פרווה עבה בצבע אדמוני-כתום. היא בעלת רגליים קטנות ופנים לבנות המזכירים סנאי עם אף מוארך. האוזניים קטנות והכפות קטנות עם טפרים בולטים. לטופיה שיניים מותאמות הן לאכילת בשר והן לאכילת צמחים והיא אכן אוכלת כל.
הטופיה חיה בעיקר ביערות ובאזורי סלעים והרים במרכז ודרום הודו, מדרום נהר הגנגס ודרומה. הם נמצאים גם באזורים עירוניים כמו בעיר מומביי. טופיה זו פעילה יחסית על הקרקע ושם מחפשת חרקים וזרעים. היא מהירה מאוד וזנבה משתרע על הקרקע כשהיא נעה.
הערות שוליים

↑  טופיה מרדסית באתר הרשימה האדומה של IUCN
טוראקו כחול

| טוראקו כחול |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: טוראקואים
תת־סדרה:: תרופודה
משפחה:: טוראקיים
סוג:: Corythaeola
מין:: טוראקו כחול
שם מדעי
 Corythaeola cristata ‏וייו, 1816

טוראקו כחול (שם מדעי: Corythaeola cristata) הוא עוף טרופי יחיד בסוג Corythaeola. הוא המין הגדול ביותר במשפחת הטוראקיים. אורכו 70-75 ס"מ ומשקלו 0.8 עד 1.2 קילוגרם.
עוף זה ניצוד לבשרו ונוצותיט בקונגו. צבעו כחול מקורו צהוב עם כתם אדום.
מאפיינים

הטוראקו הכחול הוא הגדול ביותר בין כל הטורקואים, אורכו 70-76 ס"מ ומשקלו 800 עד 1200 גרם.
הטוראקו הכחול חי באפריקה, מגינאה וסיירה לאון למרכז אפריקה וקונגו, ודרומה לרואנדה ובורונדי. סביבות הגידול המועדפות עליו הן יערות שפלה ויערות הרריים. הטוראקו אוכל בעיקר פירות על ידי תלישתם מהעץ, אך כמו ההואצין אוכל גם עלים, נבטים ופרחים, ואף אצות. הוא חי בגובה של עד 2700 מטר מעל פני הים. הטוראקו בונה את קינו על מצע של ענפים יבשים, שנבנה על ידי הזכר והנקבה כאחד. הנקבה מטילה כ-2 ביצים כחולות-ירוקות ודוגרת עליהם יחד עם הזכר במשך כ-31 ימים. הגוזלים מצמיחים נוצות 5 עד 6 שבועות לאחר הבקיעה, אבל הוריהם עדיין מאכילים אותם במשך 3 חודשים לאחר מכן.
סביבת הרבייה של הטוראקו הגדול היא גדולה מאוד, למרות שהאוכלוסייה הכללית של הטוראקואים הכחולים לא נספרה, והוא דווח על ידי חוקרים כמין הטוראקו שפרוש על השטח הגדול ביותר, ונראה שהוא לא נדיר ברוב שטח התפוצה שלו. האוכלוסייה נחשבת ליציבה בהיעדר ראיות לירידות באוכלוסייה או איומים משמעותיים. לכן הטוראקו מוגדר על ידי הרשימה האדומה של IUCN במצב "ללא חשש" (LC).
הערות שוליים

↑  טוראקו כחול באתר הרשימה האדומה של IUCN
↑  השם תורגם מאנגלית
טוראקו כחול באוגדנה
יהושע מזור

אין תמונה חופשית
יהושע מזור (15 בדצמבר 1900 – 2 ביולי 1976) היה מחלוצי תעשיית היהלומים בישראל ונשיא "בני ברית" בישראל.
ביוגרפיה

ישראל יהושע מזור נולד ברדזיוב שבפולין לרב מאיר צבי מזור, שהיה רב בזגורוב, ברדזיוב ובוורשה, ולרחל, בתו של הרב אברהם אבא גרינפלד, שהיה רב בזגורוב. בצעירותו קיבל חינוך דתי ולאחר מכן השתלם בלימודים כלליים באוניברסיטאות ורשה, המבורג וציריך. באוניברסיטת ציריך קיבל בשנת 1925 תואר דוקטור לכלכלה ומדעי המדינה. את הדיסרטציה: "סוגיית האינטֶרבֶנציוניזם במערכת של אינדיבידואליזם כלכלי", שנכתבה בהנחיית הכלכלן מנואל זַייצֶב (Manuel Saitzew), פרסם כספר.
בשנות ה-30 ביקר בארץ ישראל מספר פעמים למטרת השקעות ועסקים, ובמרץ 1939 התיישב בארץ בקביעות. בארץ המשיך להפעיל עם אחיו אליעזר מזור ואליהו מזור את חברת "אחים מזור" שהקימה המשפחה בפולין לפני מלחמת העולם הראשונה. בשנת 1941 יסדה החברה מפעל ליהלומים, שהיה מהראשונים בתעשיית היהלומים בארץ ישראל ופעל עד סוף שנות ה-50.
מזור היה פעיל מרכזי במסדר "בני ברית", שימש חבר מועצת הנגידים של המסדר העולמי, עמד בראשות ועדות שונות של "בני ברית" וכיהן כנשיאו בישראל. כמו כן היה חבר ההנהלה של אגודת ידידי אוניברסיטת  תל אביב ושל אגודת ידידי אוניברסיטת בר-אילן.
משפחתו

בשנת 1932 נשא לאשה את רבקה (אירנה) ברציובסקי. בתו הייתה ריטה גור, אלמנתו של מרדכי גור, ובנו היה האדריכל אדם מזור.
ספרו

Israel Szyja Mazur, Das Problem des Interventionismus im System des ökonomischen Individualismus: mit einem Rückblick auf die Vorgeschichte des Problems, Zürich: H. Hasch, 1925. (בגרמנית)
טל נתן

| --- | --- |

 לידה:  12 בפברואר 1969 (בן 55)
 קבוצות כמאמן
 1988–1994 1993–1994 1994–1995 1995–1996 1995–2000 2001–2004 2003–2004 2004–2005 2005–2006 2007–2011 2007 2007–2008 2009–2011 2011–2013 2012–2013 2020–   2021 -   2023-:  הפועל גבעתיים   נבחרת הקדטיות   תיכון עירוני ט'   נבחרת הנערות   מכבי רעננה   אליצור רמלה   נבחרת הקדטיות   נבחרת הנערות   בנות השרון   נבחרת ישראל (ע. מאמן)   בני יהודה   הפועל באר שבע   אליצור חולון   אקדמיית ווינגייט   נבחרת הקדטיות  נבחרת העתודה   מכבי חיפה   הפועל "אורי" תל אביב
 הישגים כמאמן
 אליפות ליגת העל בכדורסל נשים (2004) אליצור רמלה   גביע המדינה בכדורסל לנשים (2004) אליצור רמלה   גביע המדינה בכדורסל לנשים (2001) מכבי רעננה   אליפות ליגת העל לתיכונים (2000) תיכון אוסטרובסקי   מאמן העונה (2001, 2002, 2004)   העפלה לדרג א' נבחרת העתודה (2022)
טל נתן (נולד ב-12 בפברואר 1969) הוא מאמן כדורסל ישראלי, המשמש כמנהל המקצועי של מחלקת הנוער והנשים במועדון הכדורסל מכבי חיפה, כמאמן נבחרת העתודה של ישראל בכדורסל נשים וכפרשן כדורסל בטלוויזיה וברדיו.
בין השנים 2013–2021 שימש כמנהל האגף המקצועי לנשים באיגוד הכדורסל וכמאמן הראשי של נבחרות ישראל לנשים.
אימן קבוצות רבות בליגת העל לנשים. מזה כ-28 שנים ממלא בתפקידי אימון שונים בכל נבחרות הנשים של ישראל. זכה עם אליצור רמלה באליפויות ובגביע (היו אלה הגביע והדאבל הראשונים של המועדון). בשנה שלאחר מכן הוביל את הקבוצה שוב לסדרת הגמר, אך פוטר במהלכה. זכה עם מכבי רעננה בגביע המדינה. כמו כן, הוביל את בנות תיכון אוסטרובסקי רעננה לזכייה ראשונה באליפות ליגת העל לתיכונים. מזה - 27 שנים מרצה בקורסי מדריכים ומאמנים במכון ווינגייט.
בשנת 2022 שימש כמאמן ראשי של נבחרת העתודה נשים, שהעפילה לדרג א', לראשונה מזה 15 שנה.
ביוגרפיה

נתן שיחק במחלקת הנוער של הפועל גבעתיים בין השנים 1979–1989, את קריירת האימון החל בשנת 1988 במחלקת הנוער של המועדון. עם קבוצת הנערות זכה פעמיים באליפות המדינה ופעמיים בגביע המדינה ולאחר מכן שימש כעוזר מאמן של קבוצת הבוגרים בליגת העל.
בשנת 1994 הגיע עם בנות תיכון עירוני ט' בתל אביב לגמר ליגת העל לתיכונים. בשנת 1995 החל לאמן את קבוצת הנשים שלמכבי רעננה, איתה עלה מהליגה הלאומית לליגת העל, זכה בגביע המדינה לנשים בשנת 2001 ובמשך שנתיים ברציפות העפילה הקבוצה לגמר אליפות המדינה.
בשנים אלה הקים את פרויקט תיכון אוסטרובסקי וזכה עם הבנות באליפות ליגת העל לתיכונים, לראשונה בתולדות בית הספר. כמו כן, במקביל אימן את קבוצת הנערות של מכבי רעננה וזכה איתה פעמיים באליפות המדינה ובגביע המדינה.
בשנת 2001 החל לאמן את קבוצת הנשים של אליצור רמלה בליגת העל לנשים וזכה איתה באליפות המדינה ובגביע המדינה. היה זה גביע המדינה הראשון של המועדון וכן הדאבל הראשון של המועדון.
בשנת 2003 חתם על חוזה כמאמן ראשי של קבוצת הפאר הרוסית ייקטרינבורג, שזכתה באליפות היורוליג לנשים, אך עקב בעיות משפטיות אליהן נקלעה הקבוצה היא נאלצה לפרוש ממסגרת היורוליג באותה עונה ולכן חזר נתן לישראל והוחתם כמאמן אליצור רמלה בליגת העל לנשים.
בין השנים 2001–2004 זכה שלוש פעמים בתואר מאמן העונה.
בשנת 2005 החל לאמן את בנות השרון בליגת העל לנשים.
את שנת 2007 החל כמאמן בני יהודה בליגת העל לנשים ועבר לקבוצת הגברים של הפועל באר שבע בליגה הלאומית לגברים.
בשנת 2009 החל לאמן את קבוצת הנשים של אליצור חולון בליגת העל לנשים וכן את קבוצת הבנות של תיכון קריית שרת בחולון. במקביל שימש כמנהל המקצועי של מחלקת הנשים של אליצור נתניה.
בשנת 2011 הוקמה האקדמיה למצוינות בכדורסל בנות במכון ווינגייט, נתן שימש בה כמנהל המקצועי וכמאמן הראשי במשך שלוש שנים, עד למינויו לתפקיד מנהל האגף המקצועי לנשים והמאמן הראשי של נבחרות ישראל לנשים באיגוד הכדורסל.
ביוגרפיה > נבחרות ישראל

החל משנת 1992 ממלא ברציפות בתפקידי אימון שונים בכל נבחרות הנשים של ישראל (קדטיות, נערות, עתודה ובוגרת). שימש כעוזר מאמן בנבחרת הנשים שהעפילה 3 פעמים ברציפות לטורניר הגמר של אליפות אירופה ומס' פעמים כמאמן ראשי בכל הנבחרות הצעירות. בשנת 2022 שימש כמאמן ראשי של נבחרת העתודה נשים, שהעפילה לדרג א', לראשונה מזה 15 שנה.
ביוגרפיה > רדיו וטלוויזיה

החל משנת 2003 משמש כפרשן כדורסל ברדיו (גלי צה"ל ורשת ב') ובטלוויזיה (ערוץ הספורט, ערוץ ONE, הערוץ הראשון) - משחקי יורוליג, WNBA, אליפות אירופה בכדורסל לגברים ולנשים, ליגת העל לנשים וליגת העל לתיכונים לבנים ולבנות.
טיעון היסקי

טיעון היסקי הוא טיעון שבו המסקנה נובעת מההנחות בזכות משמעות מוסכמת של המלים הסינקטגורמטיות (כמו "או", "אינו", "אם ורק אם", "כל", וכדומה) המשמשות בטיעון. לדוגמה, טיעון בצורת "כל א' הוא ב', וכל ב' הוא ג', לכן כל א' הוא ג'" הוא טיעון תקף בגלל ההסכמה על המשמעות של "כל" ו"הוא". מכיוון שטיעונים היסקיים מתבססים על משמעות המלים, המסקנה מטיעון היסקי תקף נובעת בהגדרה מההנחות. למעשה, ההנחות דורשות נכונות המסקנה. משום כך, היסק אינו מציע לנו מידע חדש על העולם, אך הוא הכלי החזק ביותר של שימוש בהגיון להפקת תובנות חדשות ביחס לידוע לנו.
בהיסק, ההנחה הראשית בטיעון היא כלל או הצהרה כללית, וההנחה המינורית היא מקרה – מקרה או דוגמה המונחת על פי הכלל. המסקנה היא תוצאה. היסק נע תמיד מהכלל, למקרה ומשם לתוצאה:
כל הכלבים נובחים (כלל ביחס לבעלי חיים)
בולדוג הוא כלב (מקרה – קחו את בולדוג לדוגמה)
לכן, בולדוג נובח (תוצאה – עובדה ביחס לבולדוג)
ראו גם

דדוקציה
טיעון היקשי
טום לואיס (שחקן)

| --- | --- |
אין תמונה חופשית
 לידה:  10 בדצמבר 1998 (בן 25) לידס, הממלכה המאוחדת 
 שם לידה:  Thomas Elliot Lewis 
 מדינה:  הממלכה המאוחדת 
 תקופת הפעילות:  מ-2018 
 פרופיל ב-IMDb
 
תומאס אליוט לואיס (באנגלית: Thomas Elliot Lewis נולד ב-10 בדצמבר 1998) הוא שחקן אנגלי. הוא ידוע בתפקידו בסדרת הטלוויזיה "ג'נטלמן ג'ק", ותפקיד ראשי בסרט "עד שתחפץ האהבה" .
ביוגרפיה

לואיס נולד וגדל בלידס לפני שעבר ללונדון וסיים את לימודיו בשנת 2017 באקדמיה המלכותית לאמנות הדרמה.
קריירה

לואיס החל את קריירת המשחק שלו ב-2018, כשהופיע בתור דימיטרי ארסמוס בסדרת הדרמה המסתורית Shakespeare & Hathaway:" Private Investigators" .
בשנת 2019 לוהק לואיס לתפקיד הראשי בסדרת הדרמה ההיסטורית ג'נטלמן ג'ק. בסדרה גילם את דמותו של תומאס סודן.
בשנת 2021, לואיס הופיע בשני פרקים בסדרת הפנטזיה ליל המכשפות. ב-2022 לוהק לואיס לסרט הרומנטי עד שתחפץ האהבה לצד אביגיל קוון, שיצא לאקרנים ב-21 בינואר 2022.
פילמוגרפיה > קולנוע

| שנה | כותרת | תפקיד | הערות |
| --- | --- | --- | --- |
| 2022 | עד שתחפץ האהבה | מייקל |  |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2018 | Shakespeare & Hathaway: Private Investigators | דימיטרי ארסמוס | פרק: "Ill Met by Moonlight" |
| 2019 | ג'נטלמן ג'ק | תומאס סודן | 16 פרקים |
| 2021 | ליל המכשפות | פקהאם | 2 פרקים |
פילמוגרפיה > משחקי וידאו

| שנה | כותרת | תפקיד | הערות |
| --- | --- | --- | --- |
| 2020 | Assassin's Creed Valhalla | אלפרד הגדול |  |
| 2021 | Assassin's Creed Valhalla | המלך אלפרד |  |
פילמוגרפיה > תיאטרון

| שנה | כותרת | תפקיד | תיאטרון | במאי |
| --- | --- | --- | --- | --- |
| 2022 | The Breach | הוק | תיאטרון המפסטד | שרה פרנקקום |
פילמוגרפיה > קליפ

| שנה | כותרת | אמן |
| --- | --- | --- |
| 2023 | "Wish You the Best" | לואיס קפלדי |
הערות שוליים

↑  Radish, Christinia (2022-01-25). "'Redeeming Love': Tom Lewis on Working With Co-Star Abigail Cowen and Finding the Mix Between Light & Dark in the Story". Collider.
↑  Lafond, Hannah (2022-01-21). "Abigail Cowen And Tom Lewis Relate To Their Redeeming Love Characters - Exclusive Interview". thelist.com.
↑  RADA profile
↑  "Thomas Sowden - Gentleman Jack". bbc.co.uk. נבדק ב-2023-09-01.
↑  Longs, Herb (10 באוגוסט 2022). "Watch: Nominations For 53rd Annual GMA Dove Awards Announced - TCB". The Christian Beat. נבדק ב-9 באוקטובר 2022. {{cite web}}:  (עזרה)
↑  Singh, Prerna (20 בינואר 2022). "Where Was Redeeming Love Filmed?". The Cinemaholic. נבדק ב-28 ביוני 2023. {{cite web}}:  (עזרה)
| --- | --- |
בקרת זהויות :  VIAF: 210103621   WorldCat (עם VIAF): 210103621
טטסויה ואקודה

| --- | --- |

 לידה:  18 ביוני 1959 (בן 65) הממאצו, יפן 
 מסעדות:  טטסויאס
 
טטסויה ואקודה (באנגלית: Tetsuya Wakuda; נולד ב-18 ביוני 1959) הוא שף אוסטרלי ובעל מסעדה בשם "טטסויאס".
חייו

כילד גדל בעיר הממאצו הנמצאת במחוז שיזוקה באי הונשו ביפן. טטסויה היה סטודנט לסוציולוגיה ועבד שלוש שנים במטבחו של מלון בטוקיו ובשנת 1982 בגיל עשרים ושתיים הגיע לסידני שבאוסטרליה כשבפיו אנגלית רצוצה. עבודתו הראשונה הייתה כשוטף כלים במסעדת דגים ואת קבלת הצ'ק הראשון חגג באכילת המבורגר שהיה אחד מהמאכלים האהובים עליו. שנה לאחר מכן הוצג בפני השף טוני בילסון בעל מסעדת קינסלא'ס שחיפש טבח יפני שיידע לעשות סושי, שם טטסויה הבין לראשונה כי הוא מיטיב לבשל ואנשים אהבו את המעדנים שהכין. הוא למד טכניקות בישול צרפתיות קלאסיות.
ב-1983 עזב את קינסלא'ס ופתח ביחד עם רב המלצרים שון דווייר (Sean Dwyer) את מסעדת "אולטימו'ס". בשנת 1989 פתח את מסעדת Tetsuya's במבנה זעיר של חנות חזיתית בפרבר רוזל (Rozelle). בנובמבר 2000 העביר את "טטסויאס" ללב סידני ברחוב קנט 529.
מסעדה

מטבחו של טטסויה נשען יותר מכל על פירות ים שהטובים שבהם מובאים מכל רחבי אוסטרליה, אך אינו פוסח גם על בשר, פירות וירקות והוא משלב את המטבח היפני ממנו למד את חשיבותה של הפשטות בבישול עם טכניקות צרפתיות וכן סיניות. כשבתבשיליו כל מרכיב בא לידי ביטוי ואינו מעפיל על אחר, אלא מוסיף לו והם מתמזגים בהרמוניה. המקום שוכן היכן שהייתה המסעדה היפנית המפוארת סאנטורי והיא בעלת שני חדרי אירוח גדולים, שני חדרים פרטיים, בר וגן יפני מסורתי. אין במסעדה תפריט כי אם ארוחת טעימות של כחמש עשרה מנות קטנות, המתחלפת לפי עונות השנה ומצב רוחו של הים ועולה מאה ושמונים דולרים. במסעדה אחד ממרתפי היין המגוונים בעולם עם 3000 סוגי בקבוקים שונים, טטסויה גם מתמחה במגמה שהנהיג אלן סנדרנס של עיצוב מנה לפי יין.
מסעדה > פרסים

החל משנת 1992 לטטסויא'ס יש את הניקוד הגבוה ביותר של סידני מורנינג הראלד גוד פוד גייד - שלושה כובעי שף ותשע עשרה נקודות מתוך עשרים. והיא נבחרה כמסעדת השנה ומסעדת השירות הטוב ביותר בידי איגוד המסעדנות והקייטרינג לשנת 2005. מדריך מסעדות אוסטרליה גורמט טראבלר נתן לה שלושה כוכבים אדומים לשנת 2006. מסעדת טטסויא'ס הוכתרה בסקר 50 המסעדות הטובות בעולם על ידי המגזין רסטורנט כרביעית בטיבה לשנת 2005, כחמישית בטיבה לשנים 2006 ו-2007 וכטובה באוסטרליה בשנת 2006. בנוסף זכתה המסעדה במקום התשיעי בשנת 2008, במקום ה-17 בשנת 2009 ובמקום ה-38 בשנת 2010. המסעדה מדורגת בין חמישים המסעדות הטובות בעולם זו השנה השביעית ברציפות, מאז 2002, אז הונהג הסקר לראשונה.
מסעדה > פרסים > הערכה

הארוי סטיינמן עורך הויין ספקטייטור אמר על טטסויה: "הוא אחד מהשפים הגדולים בעולם" וצ'ארלי טרוטר אמר כי: "הוא חלק מקבוצת עילית של שפים בעולם שהשפיע על שפים באמצעות סגנונו האישי וגישתו הייחודית לאוכל. הפילוסופיה הקולינארית שלו מתבססת על טעמים נקיים, טהורים, שהם מובהקים ועם זאת מעודנים לחלוטין. הטכניקות המדהימות שלו הנשענות על מסורת אסיאתית, ענווה אמיתית, מסעותיו ברחבי העולם וסקרנות שאינה יודעת שובעה מובילה ליצירתם של תבשילים מדהימים, מלאי נשמה שמרווים תשוקה בכל נגיסה".
מסעדה > תבשיליו

בין תבשיליו ניתן למנות את:
קונפי של טרוט אוקיינוס פטונה עם סלט שומר, מרק אבוקדו קר עם קויאר, רביולי לובסטר עם עגבנייה ורוטב בזיליקום, חזה ברווז עם תפוח הטובל ברוטב זנגוויל, אוזן ים מאודה עם ויטלוף ואפרסקים, לובסטר טסמני עם גזר וטרגון, ביצי שליו עם קיפוד ים ופטריות כמהין, פילה צלוי של עגל עם ואסאבי וחמאת קיפוד הים, פואה גרה מטוגן עם אורז דבש וסויה, מותן טלה צלוי באיטיות עם מיסו וגבינה כחולה, טטאקי של מותן צבי עם רוזמרין ורוטב דבש, סושי של בשר עגל חרוך עם סויה וזיגוג מירין, סורבה של תפוח גראני סמית עם ג'לי יין סוטרן.
ספרו

Tetsuya. Berkeley California Ten Speed Press, 2001
לקריאה נוספת

שגיא כהן, מדריך מפה למסעדות הטובות בעולם, הוצאת מפה, תשס"ג 2003, עמ' 210.
ביוגרפיה של טטסויה ואקודה בספרו לעיל, במבוא (Introduction), עמ' viii-xi.
הערות שוליים

↑  סקר 50 המסעדות הטובות בעולם לשנת 2010
| --- | --- |
בקרת זהויות :  CiNii: DA15145517  ISNI: 0000 0000 1892 9310  LCCN: n00009136  NDL: 01011751  VIAF: 35682179   WorldCat (עם VIAF): 35682179
טיפול זוגי (סרט)

ערך זה עוסק בסרט קומדיה רומנטית אמריקאי. אם התכוונתם למשמעות אחרת, ראו .
| --- | --- |

כרזת הסרט הקולנועית
 בימוי:  פיטר בילינגסלי 
 הופק בידי:  וינס ווהן, סקוט סטאבר 
 תסריט:  ג'ון פאברו, וינס ווהן 
 עריכה:  דן לבנטל 
 שחקנים ראשיים:  וינס ווהן גטלין גריפית איימי היל אלכסיס נאפ פיטר סרפינוביץ' ג'ון מייקל היגינס קארן דייוויד ג'וי ביסקו טאמורה מוריסון קן ג'ונג Tasha Smith קאלי הוק Janna Fassaert קריסטן בל ג'ייסון בייטמן מאלין אקרמן Faizon Love ג'ון פאברו ז'אן רנו קריסטין דייוויס קרלוס פאנס Justin Deeley 
 מוזיקה:  א. ר. רהמן 
 צילום:  אריק אלן אדוארדס 
 מדינה:  ארצות הברית 
 חברת הפקה:  רלטיביטי מדיה, Wild West Picture Show Productions 
 חברה מפיצה:  UIP Duna, סרטי יוניברסל, נטפליקס 
 שיטת הפצה:  וידאו על פי דרישה, הפצה לאולמות הקולנוע 
 הקרנת בכורה:  5 בנובמבר 2009 
 משך הקרנה:  113 דק' 
 שפת הסרט:  אנגלית 
 סוגה:  קומדיה רומנטית 
 הכנסות באתר מוג'ו:   couplesretreat
 www.couplesretreatmovie.com
 דף הסרט ב־IMDb
 
טיפול זוגי (באנגלית: Couples Retreat) הוא סרט קומדיה רומנטית אמריקאי משנת 2009 בבימויו של פיטר בילינגסלי (דבר המציין את תפקיד הבימוי הראשון שלו) ועם תסריט שנכתב על ידי ג'ון פאברו, וינס ווהן ודנה פוקס. ווהן ופאברו מככבים לצד ג'ייסון בייטמן, פייזון לאב, קריסטין דייוויס, מולין אוקרמן, קריסטן בל וז'אן רנו. הסרט הופץ בארצות הברית ב-9 באוקטובר 2009, והוא צולם בעיקר באי בורה בורה בפולינזיה הצרפתית.
עלילה

היחסים של ג'ייסון וסינת'יה הם לא מה שהם היו פעם. בני הזוג לא מצליחים להיכנס להיריון והפער ביניהם הולך וגדל. במאמץ אחרון להציל את הקשר, השניים מזמינים מקום בספא הטיפולי - עדן. כדי לחסוך עלויות בני הזוג מזמינים עוד כמה חברים טובים שיצטרפו אליהם ל"אי התענוגות". מהר מאוד מתברר לחברים המניע האמיתי של בני הזוג והודות למנהל האי הקשוח, החופשה המפנקת הופכת למועקה אחת גדולה עבור כולם.
הפקה > צילומים

המיקום העיקרי לצילומים היה באתר הנופש St. Regis Bora Bora, הנמצא באי בורה בורה שבפולינזיה הצרפתית. אתרי צילום נוספים כוללים את לוס אנג'לס, אולפני יוניברסל ונמל התעופה שיקגו או'הייר.
הפקה > שיווק

סרטי יוניברסל ספגה ביקורת על כך שהוציאה את השחקנים פייזון לאב וקאלי הוק מהכרזות הבינלאומיות של הסרט, כשהן מציגות רק שישה ולא שמונה מחבר השחקנים הראשיים ששימשו לחומרי קידום מכירות בארצות הברית. האולפנים אמרו שהם מתחרטים על גרימת התקלה וזנחו את התוכניות להשתמש בכרזה המתוקנת במדינות אחרות. בשנת 2020, פייזון לאב הגיש תביעה שהאשימה את יוניברסל באפליה גזעית וב-Whitewashing(אנ') בגין המשך השימוש בכרזה הפוגעת.
סרטי יוניברסל שיתפו פעולה עם קבוצות שונות לתמיכה כספית כדי לסייע בשיווק הסרט. נותני החסות כוללים את מועצת התיירות של טהיטי שבה צולם הסרט, יצרני Bud Light וקפטן מורגן, חנות הכלבו של בלומינגדיילס ו-Crunch Gyms. משחק הווידאו גיטאר הירו מופיע גם הוא באופן בולט בסרט.
קבלה > הכנסות

הסרט זכה להצלחה קופתית, כאשר הגיע למקום הראשון בסוף שבוע הפתיחה שלו עם הכנסה של $34,286,740 והפך להצלחה הקופתית הגבוהה ביותר של וינס ווהן מאז "הצד שלו הצד שלה" משנת 2006. הסרט הכניס 109.2 מיליון דולר בארצות הברית ו-58.8 מיליון דולר בשווקים אחרים, בסך כולל של 171 מיליון דולר ברחבי העולם.
קבלה > ביקורות

הסרט התקבל לרעה על ידי המבקרים. באתר Rotten Tomatoes לסרט יש דירוג של 10% על סמך 164 ביקורות עם דירוג ממוצע של 3.80/10. ב-Metacritic, לסרט יש ציון של 23 מתוך 100 המבוסס על ביקורות של 27 מבקרים, מה שמצביע על "ביקורות לא חיוביות בדרך כלל". קהלים שנסקרו על ידי CinemaScore העניקו לסרט ציון ממוצע של "B" בסולם A+ עד F.
רוג'ר איברט העניק לסרט 2 מתוך 4 כוכבים. הוא מבקר את העלילה הנוסחתית ואת היעדר פרטי הדמויות, אך ציין ש"הדיאלוג המתוזמן והחכם של ווהן" הוא אחד החלקים הטובים בסרט. ג'יימס בררדינלי כתב: "למרות היותו בינוני ובעיקר נשכח, 'טיפול זוגי' אינו בלתי נעים, אם כי קל יותר להמליץ עליו לצפייה ביתית מאשר ליציאה לקולנוע". דניס הארווי ממגזין וראייטי כתב: "לסרט יש כמה רעיונות מבריקים וצוות שחקנים מושך שעף כל כך גבוה עקב ביצועים משעממים". קלאודיה פוייג מ-USA Today תיארה את הסרט כ"מייגע, לא רומנטי, ילדותי ומצחיק רק מפעם לפעם".
קבלה > תביעה

הדוגמנית לשעבר אירינה קרופניק הגישה ליטיגציה בסך 10 מיליון דולר על פלישה לפרטיות, תוך ציון שמות של כמה נאשמים, כולל המפיקים של הסרט, הנובעת מסצנת אוננות לכאורה שבה השחקן ג'ון פאברו משתמש בתמונה שלה. שופט בית המשפט העליון במנהטן פסק נגד קרופניק והאחרונה לא קיבלה דבר.
מוזיקה

הפסקול הופץ ב-6 באוקטובר 2009 על ידי רלטיביטי מדיה הכולל בתוכו רבים מהשירים שבהם נעשה שימוש בסרט.
הערות שוליים

↑  Can be seen from film credits and the official St. Regis Bora Bora website.
↑  "The Big Picture". The Los Angeles Times. 2009-11-17.
↑  Maddaus, Gene (2020-11-25). "Faizon Love Files Race Discrimination Suit Over 'Couples Retreat' Poster". Variety (באנגלית אמריקאית). ארכיון מ-2020-11-25. נבדק ב-2021-04-04.
↑  "Couples Retreat (2009) Box Office". Box Office Mojo. נבדק ב-2011-09-06.
↑  "Couples Retreat (2009)". Rotten Tomatoes. נבדק ב-1 במרץ 2021. {{cite web}}:  (עזרה)
↑  "Couples Retreat reviews". Metacritic. נבדק ב-1 במרץ 2021. {{cite web}}:  (עזרה)
↑  "Cinemascore". אורכב מ-המקור ב-2018-12-20. נבדק ב-2019-07-20.
↑  Ebert, Roger (7 באוקטובר 2009). "Not exactly a retreat, more like a surrender". RogerEbert.com. {{cite web}}:  (עזרה)
↑  Berardinelli, James (8 באוקטובר 2009). "Couples Retreat". Reelviews Movie Reviews. {{cite web}}:  (עזרה)
↑  Harvey, Dennis (7 באוקטובר 2009). "Couples Retreat". Variety magazine. {{cite web}}:  (עזרה)
↑  Claudia Puig (8 באוקטובר 2009). "'Couples Retreat': Run away, fast - USATODAY.com". USA Today. {{cite web}}:  (עזרה)
↑  MARY KATHRYN BURKE (12 במרץ 2010). "Former Model Sues NBC Universal Over 'Couples Retreat'.". ABC News. נבדק ב-2010-10-30. {{cite web}}:  (עזרה)
↑  "Former Bikini Model Loses Tort Claim Over Use of Photo in Movie". Jonathan Turley. 13 ביולי 2010. נבדק ב-2013-04-11. {{cite web}}:  (עזרה)
↑  "Site Temporarily Unavailable". Couplesretreatsoundtrack.com. אורכב מ-המקור ב-2010-08-17. נבדק ב-2010-08-31.
↑  Latest activity. "Couples Retreat: Original Motion Picture Soundtrack: A.R. Rahman: Music". Amazon. נבדק ב-2010-08-31.
טכניקת אקופרסורה טאפאס

טכניקת אקופרסורה טאפאס (בראשי תיבות: טא"ט, באנגלית: Tapas Acupressure Technique, בראשי תיבות: TAT) היא טכניקת טיפולים אלטרנטיביים פסאודו-מדעית החותרת לניקוי רגשות שליליים וטראומות-עבר.
על פי השיטה, הפעלת לחץ על נקודות מרידיאן, קו אנרגיה החוצה את הגוף לפי פילוסופיות רפואה אלטרנטיבית שונות, עשויה לשחרר "חסימות אנרגטיות" וכך לשחרר רגשות שליליים. בשיטה זו נוגעים בצורה עדינה בנקודות חשובות באזור הראש תוך מיקוד המחשבה במשפטים מסוימים. כמו טיפולי אנרגיה אחרים, טא"ט מסתמכת על "אנרגיה" שאין כל בסיס מדעי לקיומה.
היסטוריה

הטכניקה המלאה הומצאה בשנת 1993 על ידי טאפאס פלמינג, ומתבססת על טכניקות לחיצה שונות. העיקרון הבסיסי טוען כי טראומה רגשית לא פתורה מובילה ל"חסימת הזרימה הטבעית של האנרגיה" (putative energy (אנ')). מתרגלים של טא"ט טענו כי יישום באופן עצמי של לחץ קל לארבעה אזורים בראש (פינה פנימית של שתי העיניים, אחת חצי סנטימטר מעל המרחב שבין הגבות, והחלק האחורי של הראש) תוך שימת תשומת לב לשורה של משפטים מילוליים, שמהווים תהליך ריפוי,   משחררת "חסימה" זו ומאפשרת ריפוי. טא"ט היה מיועד במקור להיות פרוטוקול לחיסול אלרגיה, לעומת זאת הדגש עבר לטראומה נפשית לאחר שכמה מן המטופלים הראשונים שחוו טכניקה זו דיווחו כי טראומה בלתי פתורה הייתה שכיחה יותר מאשר הקלת האלרגיה.
הערכה מדעית

סקירה שנעשתה בשנת 2005 של "Power Therapies" הביאה למסקנה שטכניקת טא"ט ודומותיה אינן מציעות תאוריית פעולה תקפה, מגלה יעילות שאינה ספציפית בלבד, ולא הצליחו להראות שהשיטה מציעה שיפורים מהותיים לטיפול פסיכיאטרי הקיים.
ישנם הסברים רבים, בעיקר פסיכולוגיים, לתוצאות חיוביות טיפוליות המדווחת על ידי המשתשמים בטכניקה, כגון אפקט פלצבו או דיסוננס קוגניטיבי. סקירה 2009 זיהתה "ליקויים מתודולוגיים" במחקר שדיווח על "הצלחות קטנות" בטיפול בטכניקת טא"ט ובטכניקות דומות. בנושא "אנרגיה פסיכולוגיה" (טכניקות חופש רגשיות), על פי הסקירה הצלחות מדומות אלה "הן פוטנציאל המיוחס לטכניקות קוגניטיביות והתנהגותיות ידועות הכלולות במניפולציה של אנרגיה". הדו"ח הגיע למסקנה כי "פסיכולוגים וחוקרים צריכים להיזהר משימוש בטכניקות כאלה, ולעשות מאמצים כדי ליידע את הציבור על ההשפעות השליליות של טיפולים המפרסמים טענות מופלאות".
ראו גם

שיטת השחרור הרגשי
טכניקות לשחרור רגשי (אנ')
טיפול בשדה המחשבה (אנ')
הערות שוליים

↑  The 'National Center for Complementary and Alternative Medicine (13 באוקטובר 2006). "Energy Medicine Overview". {{cite web}}:  (עזרה)
1 2  Grant J. Devilly (2005). "Power Therapies and possible threats to the science of psychology and psychiatry". Australian and New Zealand Journal of Psychiatry. 39 (6): 437–445. doi:10.1111/j.1440-1614.2005.01601.x. PMID 15943644.
↑  McCaslin DL (ביוני 2009). "A review of efficacy claims in energy psychology". Psychotherapy (Chicago). 46 (2): 249–56. PMID 22122622. {{cite journal}}:  (עזרה)